Upravno vijeće

Kino Edison, multimedijski centar za kulturno – turističke sadržaje

|  |  |  |
| --- | --- | --- |
|  |  |  |
|  |  |
|  |  |  |

**Z A P I S N I K**

Sa 11. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 23. kolovoza 2023. godine, s početkom u 9,30 sati putem Microsoft Teams aplikacije

**PRISUTNI ČLANOVI VIJEĆA**: Ida Galović

 Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

 Danijela Družak Rade

Predsjednica Upravnog vijeća otvorila je sjednicu, sve prisutne srdačno pozdravila i konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 10. sjednice Upravnog vijeća

2. Izmjena Odluke o koeficijentima za radna mjesta i o visini osnovice za određivanje plaće za

 zaposlenike u ustanovi „Kino Edison, multimedijski centar za kulturno–turističke sadržaje“

3. Izmjena Cjenika ustanove „Kino Edison, multimedijski centar za kulturno–turističke sadržaje“

4. Donošenje Plana nabave

5. Donošenje Odluke o dokapitalizaciji trgovačkog društva Cinematika d.o.o.

6. Razno

Predloženi dnevni red jednoglasno je usvojen.

**Ad.1. Usvajanje zapisnika sa 10. sjednice Upravnog vijeća**

Zapisnik sa 10. sjednice Upravnog vijeća članicama je dostavljen ranije putem elektroničke pošte uz poziv za ovu sjednicu, te je isti bez rasprave jednoglasno usvojen.

**Ad.2. Izmjena Odluke o koeficijentima za radna mjesta i o visini osnovice za određivanje plaće**

 **za zaposlenike u ustanovi „Kino Edison, multimedijski centar za kulturno–turističke**

 **sadržaje“**

Izvjestitelj ove točke dnevnog reda bio je ravnatelj Ustanove „Kino Edison, multimedijski centar za kulturno – turističke sadržaje“, Ivan Gojmerac. Izmjenom Odluke o koeficijentima za radna mjesta i o visini osnovice za određivanje plaće za zaposlenike u ustanovi „Kino Edison, multimedijski centar za kulturno–turističke sadržaje“ mijenja se članak 2. stavak 3. kako bi se uskladio s odredbom članka 92. stavka 4. Zakona o radu, te će isti sada glasiti; „Plaća se isplaćuje unatrag, jedanput mjesečno, u pravilu najkasnije do 15. u mjesecu za protekli mjesec.“.

Upravno vijeće jednoglasno je donijelo Izmjenu Odluke o koeficijentima za radna mjesta i o visini osnovice za određivanje plaće za zaposlenike u ustanovi „Kino Edison, multimedijski centar za kulturno–turističke sadržaje“.

**Ad. 3.** **Izmjena Cjenika ustanove „Kino Edison, multimedijski centar za kulturno–turističke**

 **sadržaje“**

Izvjestitelj ove točke dnevnog reda bilo je ravnatelj ustanove „Kino Edison, multimedijski centar za kulturno–turističke sadržaje“. S obzirom da je prijedlog izmijenjenog Cjenika ustanove „Kino Edison, multimedijski centar za kulturno–turističke sadržaje“ članicama Upravnog vijeća dostavljen ranije uz materijale za ovu sjednicu, ravnatelj je kratko prokomentirao predložene izmjene koje se uglavnom odnose na promjenu naziva pojedinih usluga i točaka iz dosadašnjeg cjenika.

Predsjednica Upravnog vijeća na predloženi Cjenik nema primjedbi, isti smatra sada potpunijim i cjelovitijim.

Članica Sanja Zanki Pejić smatra kako treba probati s ovakvim cjenikom te će vrijeme pokazati jesu li potrebne promjene i proporcionalno smanjenje cijena.

Upravno vijeće jednoglasno je usvojilo prijedlog Izmjene Cjenika ustanove „Kino Edison, multimedijski centar za kulturno–turističke sadržaje“

**Ad. 4. Donošenje Plana nabave**

Izvjestitelj i ove točke bio je ravnatelj Ivan Gojmerac. Kako je sukladno Zakonu o javnoj nabavi ustanova „Kino Edison, multimedijski centar za kulturno–turističke sadržaje“ obvezna donijeti plan nabave, isti je napravljen za razdoblje od 23.08.2023. godine do 31.12.2023. godine, te dostavljen ranije Upravnom vijeću.

Članica Upravnog vijeća Sanja Zanki Pejić vezano za predmet nabave pod rednim brojem 3 Nabava filma navela je kako bi uz nabavu trebalo stajati i narudžbenica, jer proračunski korisnici imaju formu računa u kojima se uvijek navodi je li plaćanje po ugovoru ili narudžbenici.

S predloženim se složila i predsjednica Upravnog vijeća.

Predmetni Plan nabave potrebno je objaviti u Elektroničkom oglasniku javne nabave Republike Hrvatske (EOJN) u roku od 8 dana od dana donošenja.

Upravno vijeće jednoglasno je donijelo Odluku o planu nabave za 2023. godinu.

**Ad. 5. Donošenje Odluke o dokapitalizaciji trgovačkog društva Cinematika d.o.o.**

Izvjestitelj ove točke dnevnog reda bilo je ravnatelj ustanove „Kino Edison“, Ivan Gojmerac. Prijedlog

Odluke o povećanju temeljnog kapitala koja je za ovu sjednicu dostavljena Upravnom vijeću, proslijeđena je i odvjetnici kako bi se dodatno provjerilo je li ista napravljena sukladno zakonu. Prema navodim ravnatelja, odvjetnica je potvrdila kako je predmetna odluka zakonita i ispravno napravljena.

Temeljem ove Odluke iznos temeljnog kapitala trgovačkog društva Cinematika d.o.o. povećat će se uplatom novčanih sredstava u iznosu od 7.500,00 eura iz proračuna ustanove „Kina Edison, multimedijski centar za kulturno turističke sadržaje“ što je potrebno zbog potrebe poslovanja i kupovine potrebne opreme.

Sve daljnje radnje za provedbu ove Odluke obavljati će javni bilježnik.

Upravno vijeće jednoglasno je donijelo Odluku o dokapitalizaciji trgovačkog društva Cinematika d.o.o.

**Ad. 6. Razno**

Pod ovom točkom, članica Vijeća, Sanja Zanki Pejić pitala je ravnatelja o trenutnom stanju zgrade s obzirom na skorašnje otvorenje.

Ravnatelj je odgovorio kako će se sve dovršiti do predviđenog roka, te kako znatne napore iziskuje nastojanje da se istovremeno sve otvori, i suvenirnica i kafić.

Ravnatelj je Upravno vijeće upoznao i s predstojećim aktivnostima ustanove „Kino Edison“, pa je tako naveo da će se 9.9. i 10.9. održati dani otvorenih vrata kada će posjetitelji moći razgledati kino u terminima od 10 sati do 14 sati i od 17 sati do 20 sati.

Za dan 11.9.2023. godine predviđen je obilazak kina s ravnateljima osnovnih i srednjih škola.

A u periodu od 12. do 16. rujna 2023. godine održati će se 28. Filmska revije mladeži i 16. Four River Film Festival.

Ravnatelj je pod ovom točkom dnevnog reda, članove Upravnog vijeća izvijestio kako nema Izvještaja o izvršenju proračuna jer Ustanova nije imala nikakvih troškova u prvom polugodištu, a samim time nije bila moguća usporedba s prethodnom godinom.

S obzirom na javni poziv za predlaganje javnih potreba u kulturi Grada Karlovca koji se objavljuje na temelju Zakona o financiranju javnih potreba u kulturi, Sanja Zanki Pejić sugerirala je ravnatelju da se provjeri u nadležnom upravnom odjelu je li potrebno da se i ustanova prijavljuje na natječaj.

Vezano za postupak zapošljavanja u Cinematici d.o.o. ravnatelj je izvijestio Upravno vijeće kako je za voditelja izabran Karlo Subašić.

Dovršeno u 10,00 sati.

Tajnica Upravnog vijeća Predsjednica Upravnog vijeća

 Danijela Družak Rade Ida Galović